MEGTÖRTÉNT ESEMÉNYEK ALAPJÁN
José!
Beto...
Odaát találkozunk, primo!
Anya,
áldj meg az útra!
Igen, mijo.
A szezon végén visszamegyünk, és befejezzük a házunk építését.
José!
Menjünk, mijo!
-Apa, te sírsz? -Nem, nem...
Csak valami belement a szemembe.
Rendben.
Tudtátok, hogy a pompás királylepkék
még az Egyesült Államoknál is északabbról
repülnek ide Michoacánig?
És ha eljön a tavasz, visszamennek.
Ezek a kis, alig egygrammos rovarok
több mint 3000 km-t utaznak.
Elgondolkodtató, nem igaz?
EGYESÜLT ÁLLAMOK HATÁRÁLLOMÁS
Dolgozók tízezreit hozzák át
Mexikóból minden évben.
Vagy nagyon öregek, vagy nagyon fiatalok.
Férfiakat és fiúkat. Nőket és még gyerekeket is.
Az Imperial-völgy, a San Joaquin-völgy, a Salinas-völgy,
a Santa Clara-völgy nagy farmjaira
küldik őket dolgozni.
KALIFORNIA ÁLLAMHATÁR
ÜDVÖZÖLJÜK STOCKTONBAN
Ne örüljetek nagyon!
Nem maradunk itt sokáig.
Oké, foglaljatok helyet! Kezdjük az órát.
José, hát visszajöttél!
Kétszer tizenegy?
Huszonkettő.
-Kétszer tizenkettő? -Huszonnégy.
És kétszer tizenhét?
Harmincnégy!
Angolul, kérlek!
Harmincnégy?
Szerintetek ez ilyen vicces?
Ki tudja megmondani, mennyi hétszer hatvan?
Nem is! Legyen inkább hétszer hatvanhárom!
Hallgatjuk, Mr. Hernández!
Négyszáznegyvenegy.
Beto!
Örülünk, hogy te is visszajöttél.
Foglalj helyet!
Miért nem voltál suliban?
Dolgoztam.
Itt az idő.
Gyerünk!
ÜDVÖZÖLJÜK CHINÓBAN ITT NŐ MINDEN
Anya...
Mire jók a csillagok?
Ezt majd az iskolában kérdezd meg!
HELYI TERMÉNYJEGYZÉK
ÜDVÖZÖLJÜK SALINASBAN
Elnézést!
A TANULÓGÖDÖR
Fogd ezt meg, fiam! Gyerünk!
Elegem volt ebből!
Fáradt vagyok!
Leégtem, mindenem csupa sár!
És büdös vagyok!
Nem bírom ezt tovább!
Fogd be, buta Beto!
Szerinted én nem vagyok fáradt?
Vagy anyukád nem fáradt?
Jaj, Pepito! Nézd, milyen piszkos vagy!
Hogy csinálod?
Azt mondod, fáradt vagy, de nem látszik rajtad.
Mert van egy receptem, mijo.
Először is,
tudnod kell, mit akarsz.
Másodszor, nézd meg, hol állsz!
Mekkora utat kell megtenned.
Harmadszor,
gondold végig, hogy érsz a célodhoz!
A negyedik összetevő,
hogy ha nem tudod, hogyan, meg kell tanulnod.
Ötödik és egyben utolsó:
amikor azt hiszed, révbe értél,
alighanem akkor kell még keményebben dolgoznod.
Oké, szóval a házi feladat az,
hogy fogalmazást kell írnotok
“Ha felnövök...” címmel.
Látni akarom, hogyan írtok...
-Beto! -...szép
-és hatásos mellékneveket. -Beto!
Ébredj!
“Mi akarok lenni, ha felnövök?”
Hogy tudjátok leírni, mik akartok lenni?
HOZD VISSZA A KÖLCSÖNVETT KÖNYVET
Miss Young!
Mire valók a csillagok?
“Mire valók a csillagok?”
Nos, ez egy nehéz kérdés, fiatalúr.
Tudod, mit?
Szerintem te olyan alkat vagy,
aki maga fogja megkeresni a választ az efféle kérdésekre.
FILLMORE ÁLTALÁNOS ISKOLA
HA FELNÖVÖK
ELSŐ HOZZÁVALÓ: TALÁLD MEG A CÉLOD
Mindjárt megtörténik! Most mondták be a rádión!
Pepito, gyere! Tartsd az antennát!
Nagyon sima visszaszámlálás volt. Elhagytuk az 50 másodperces határt.
Az energiaátvitel befejeződött.
Most a hordozórakéta belső meghajtására kapcsolunk.
Negyven másodperc az Apollo 11 kilövéséig.
Minden kettes fázisú tartály nyomás alatt.
Harmincöt másodperc.
Az Apollo 11 még mindig kilövésre kész. Harminc másodperc.
Az űrhajósok jelentése szerint “minden rendben”. Huszonöt másodperc.
Húsz másodperc a kilövésig.
Tizenöt másodperc.
Belső navigációs rendszer. Tizenkettő, tizenegy, tíz, kilenc.
Kilövési szekvencia elindítva.
Hat, öt, négy,
három, kettő, egy, nulla.
Minden hajtómű begyújtva.
Kilövés! A kilövés sikeres! 8 óra 32 perc van.
Az Apollo 11 úton van.
EGYESÜLT ÁLLAMOK
Elhagyta a tornyot.
Vettük. Pályára állás megkezdése.
Neil Armstrong jelenti, hogy megkezdték
az Apollo 11 pályára állítását.
Harminc másodperc.
A pályára állás megtörtént. One Bravo.
Anya, hagyj békén!
-Tedd oda, mija! -Hé, segíts!
Gyere, mija!
Mr. és Mrs. Hernández!
Szeretnék...
Kicsit aggódom a gyermekeik tanulmányi előmenetele miatt.
Azt mondja...
Azt mondja, tönkre fogjátok tenni a gyerekeitek taníttatását.
Szerintem tényleg át kéne gondolniuk, hogy megéri-e ilyen sokat utazni.
Azt mondja,
buták vagytok,
hogy ennyit utazunk miattatok.
Mondd meg, hogy oda kell mennünk, ahol munka van! Nincs más lehetőség.
Megértem.
Megkérdeznéd apukádat, hogy...
Mi történne, ha lenne egy fája,
elültetné, öntözné, vigyázna rá,
de aztán kiásná, és átültetné minden évben, újra és újra?
Hogyan nőne az a fa?
-Azt mondja... -Hölgyem,
szükségünk van a pénzre.
Michoacánban szeretnénk házat.
Dolgoznunk kell.
Oké?
Bocsássatok meg!
Young kisasszony!
Megcsináltam a házimat.
HA FELNÖVÖK ŰRHAJÓS/ÉN
Igazi őserő van benned.
Semmi sem állíthat meg.
Ezt ne felejtsd el!
Mi történt?
Salvador?
Nem fizetnek teljes műszakot. Azt mondja, nem töltöttünk meg minden kosarat.
Dehogynem.
Tudom.
Számunkra nincs második esély vagy engedmény.
Sőt, ti nagyon szerencsések vagytok.
Ti bizakodva nézhettek a jövőbe.
Látjátok?
Mindez...
Mindez a ti jövőtök.
A tanárnak igaza van.
A fa nő ugyan...
de se magas, se erős nem lesz.
És valószínűleg gyümölcsöt sem terem.
Rendben, mindenki mutassa a kezét!
Ezekkel a kezekkel
fogjuk nagy büszkeséggel szedni az ételt, amely az emberek
asztalára kerül majd.
Értitek?
Talán nem ez lesz a jövőtök...
de mindig ez lesz a múltatok. Nem igaz?
Menjünk!
Üljetek egyenesen!
A michoacáni ház várhat.
A tanár nagyon boldog lesz.
ÜDVÖZÖLJÜK STOCKTON KÜLÖNLEGES VÁROSÁBAN
Fényévnyi távolban
CSENDES-ÓCEÁNI EGYETEM
SZIA, ANYA
NASA FEJLESZTÉSI PROGRAM JELENTKEZÉSI LAP
MÁSODIK HOZZÁVALÓ: TUDD, MILYEN MESSZE VAGY
Rendben, mindenki itt van. Kezdhetünk.
Ma elmehetünk az esti órára.
Rendben, ki tudja megmondani, mi ez?
Jöhet merész tipp is.
Egy kör?
Nem, maguk ostobák!
Ez a Szovjetunió.
SZSZKSZ
És ki tudja megmondani, mi ez?
-Az Egyesült Államok. -Az Amerikai Egyesült Államok.
És ki tudja megmondani, mi ez?
-Egy rakéta. -Pontosabban?
-Egy ellenséges rakéta? -Még pontosabban, Weissberg!
Egy ellenséges rakéta, repülés közben?
Nem.
Ez egy másodpercenként 8 kilométeres sebességgel
haladó, nukleáris robbanófejjel ellátott, Manhattan felé tartó rakéta.
Ki védi meg az embereket egy ilyen támadástól?
-Valaki? -Mi.
Mit mondott?
Azt, hogy mi.
Ha valaki meg akarna támadni minket,
tudja, mi... Mi védjük meg magunkat.
És ki a fene maga?
José Hernández, uram. Ez az első napom itt.
-Milyen minőségben? -Laboratóriumi mérnök vagyok.
Weissberg, irodát a fickónak, és kezdjen dolgozni!
LAWRENCE LIVEMORE NEMZETI LABORATÓRIUMOK
Elnézést!
Üdv! José Hernández vagyok.
Van egy iroda odafent,
ahol ki kéne cserélni az égőket, mert...
Te vagy az új srác, igaz?
-Igen. -Szia!
A raktár jobbra, a folyosó végén van.
Ott mindent megtalálsz.
Itt a kulcs.
A raktárban van égő,
fehérítő, felmosó, seprű, rongyok, Windex, meg minden.
És van egy raktár
a hatodikon, a női mosdó mellett is.
Oké, én nem...
És a harmadik emeleti férfi mosdóba kell vécépapír.
Amikor az időd engedi. Szívesen!
-Egy pillanat! Halló! Üdv, uram! -Én...
Igen, azonnal ott leszek!
Kérlek, csak szólj, ha bármi másra is szükséged van!
-Oké, szívesen! -Oké.
Szóval Liver... Liver micsoda?
Lawrence Livermore Laboratórium.
-Az meg mi a fene? -Egy szövetségi kutatóintézet.
Olyan, mint a nemzetbiztonság.
És a világ legkifinomultabb röntgenlézerén dolgozunk.
Ez lehet...
Ez lehet az interkontinentális ballisztikus rakéták elleni védekezés
-elmúlt évtizedeinek legnagyobb áttörése. -Csá!
Szóval, fegyverek?
Beto, lézerekről beszélünk.
Föld körüli pályára tesszük őket, és életek millióit mentjük meg,
ha az oroszok támadnának.
-Ha az oroszok támadnának. -Igen.
Igen. Ez elég őrültség, haver.
Tudod, hogy ez valós dolog, ugye?
Nem, kizárt.
Nem olvasol újságot?
Emlékszel, hogy kiskorunkban
a suliban lerajzoltatták velünk, mik akarunk lenni,
ha felnövünk?
-Igen. -Emlékszem, te mit rajzoltál.
-Miss Young kitette az osztályban. -Igen, emlékszem.
-Én azt mondtam, ranchera-énekes leszek. -De nem tudsz énekelni.
-Nem. -Meg gitározni sem.
-De a ranchera-cuccban jól festek. -Igen, ez igaz.
Ebben a Liver-izében, ha nem is vagy űrhajós,
azért tök jó, hogy kilőhetsz dolgokat az űrbe, nem?
Igen.
Mit szólsz, ha szerzünk egy kis carnita asadát, meg pár Chevest,
és koccintunk erre az űrlézer-dologra?
-Rendben, oké. -Csináljuk!
Hé, Beto! Pár sort kihagytál, ember!
-Nem is! -De igen!
-Valószínűleg így volt. -Pedig nem...
-Fejezd be a melót! -Na jó, de...
-Azt hiszem, vissza kell mennem, haver. -Rendben.
Nagyon vagány, hogy állati büszke lehetek rád,
pedig azt sem tudom, miről beszélsz, kuzin.
Hiányozni fogsz, haver.
Nem megyek sehova, itt maradok.
Nem ez a lényeg.
Kitörtél innen.
Olyan helyre mész, ahol munka van,
neved van, tisztelet van.
Mérnök!
Hihetetlen, ember.
Hé, Beto!
Segítek az utolsó pár sorral, aztán elmegyünk pár chelasért.
Oké! Készen állsz?
Igen.
Nézd, haver, nem kell kiabálnod, oké? Az unokatesómmal vagyok.
Oké, értem.
Fénymásold le ezeket!
Kettő mindegyikből, aztán archiváld őket az alagsorban!
Az rengeteg példány. Legalább ezer.
Igen.
Nem gondolja, hogy tudnék valami hasznosabbat is csinálni a munkaidőben?
Ez pedig hasznos dolog.
Leveled jött.
-Csak az idődet pazarlod. -Igen, értem.
1985. AUGUSZTUS 20. MR. JOSÉ HERNÁNDEZ
Kedves jelentkező! Sajnálattal értesítjük...
Kérsz enchiladát, mijo?
Nem, anyu.
Akkor vidd el magaddal holnap a munkába!
Nem, köszönöm.
A húgod azt mondta, talált neked egy kedves lányt.
Anya, kérlek! Istenem!
Nem élünk örökké, ugye tudod?
És akkor mi lesz veled? Megöregszel egyedül, mint valami...
Őrült tudós, vagy mi?
Anya, kérlek! Ma este ne! Én...
Micsoda?
Ma ne, rendben? Mármint, a mai napom...
-Milyen volt? -Nagyon... Nagyon nehéz volt, oké?
“Nehéz.”
Tölts el egy napot azzal az emberrel...
És aztán beszélj nehéz napról!
Még sört is adsz neki jutalmul!
Menj be!
Megfázol.
Vihar közeleg.
Nem akarom, hogy tönkremenjenek a fáim.
Egész nap a kocsid vezeted,
oda és vissza, érted?
A földektől a konzervgyárig.
És mit csinálsz, ha hazaérsz? Még többet dolgozol.
A földművest kiveheted a földekről,
de a földet nem veheted ki a földművesből.
-Segíts a fával! -Nem.
Gyerünk!
Na tessék! Hát nem gyönyörű?
Hogy vagy, mijo?
Nem is tudom.
Lehetne könnyebb is.
Mostanra megtanulhattad...
Vagy kemény munka van...
...vagy semmi.
Te pedig lehetnél rám büszke.
Mármint mérnök vagyok, nem valami takarító vagy ilyesmi.
És ha az lennél? Mi a baj azzal, ha valaki takarító?
Semmi, de nem épp rakétatudomány.
Még mindig az első hozzávalót próbálod kitalálni, mijo?
Mi a célod?
Még hosszú út vár rád.
Tudod, hogy mi mindent tettünk
-anyáddal érted, igaz? -Igen.
-Mindent feladtunk... -Tudom.
-Gilt, Chavát, Letyt. -Igen, tudok mindent.
Tudom, hogy elvesztetted a michoacáni házat miattam, oké?
Minden alkalommal fel kell hoznod, amikor megiszunk egy sört?
Egyre nehezebb teher.
Akkor erősödj meg!
Feladtuk a házat, hogy taníttathassunk.
NASA FEJLESZTÉSI PROGRAM JELENTKEZÉSI LAP
POZÍCIÓ MÉRNÖK
-Az meg mi? -Semmi.
Anya kérdezi, hogy akarsz-e enchiladát holnapra.
Már mondtam, hogy nem.
Nem leszek az “enchiladás fickó” a munkahelyen.
De köszönöm.
Oké, értem.
-Hogyhogy érted? -Semmi, csak értem.
Kimennél, kérlek?
Röntgenlézerrel készülünk felrobbantani egy nukleáris bombát,
és bízunk abban, hogy megfelelő energiaszintű sugarakat bocsátunk ki,
megfelelő ideig, és a pontos irányba.
Azt akarom, hogy tökéletesen sikerüljön ez a teszt.
Meg kell cáfolnunk a szkeptikusokat, és biztosítanunk a finanszírozásunkat.
Ez aztán jó nagy szendvics.
ELADÓ
HASZNÁLTAUTÓ-KERESKEDÉS
Gyerünk!
-Ez egy harmincéves autó! -Ez egy húszéves autó.
Ráadásul egy Impala.
Gondolj a sok kalandra, amit ebben a kocsiban éltünk át!
Tudod, szerintem...
Szerintem próbálod elfelejteni, ki vagy.
Szerinted a kocsi határoz meg?
Ez egy benzintemető. Több kilométer van benne, mint az Enterprise-ban.
Nem tudom, haver. Árulásnak érzem.
Fáj.
Elég jó állapotban van,
-mindent figyelembe véve. -Bizony.
Beszélek a menedzserrel, lássuk, mit mond!
Oké.
Lehet, hogy jó ajánlatot kapnak rá.
Ez tetszik.
Jól néz ki, May.
-Van egy perced? -Azonnal jövök.
Rendben.
Így kapnak el, haver!
Eladod a lelked egy tál pinche Doritosért.
Szerintem nagyon tetszeni fog magának ez az autó.
Nincs benn sok kilométer, és igazi sportos járgány.
Remek befektetés minden szempontból.
-Igen, csináljuk! -Remek.
Azonnal neki is látok.
Uram? Kérem, üljön le!
Rendben.
Nem magát láttam nemrég a földeken?
Igen, néha segítek az apámnak.
Igen, én is segítek az enyémnek.
Remek!
Itt vannak a kulcsok.
Vettem egy új autót.
Igen, gratulálok!
Nem tudtam, hogy... A nevem José.
-Adela vagyok. -Adela!
Szóval milyen autót vettem?
Tudja, elvonták a figyelmem. Összezavarodtam.
Nem tudja, milyen autót vett meg?
-Nem... -Meg akarja nézni a papírokat?
Tőlem akár fagylaltos kocsi is lehet.
Eltalálta! Egy régi UPS-furgont vett.
Az ajtókat külön adjuk hozzá.
Tudom, hogy... Mármint ez kínos, de...
És épp nyakig ül a munkában, meg minden,
de tudja, ha valamikor...
Tudja, nem kell, hogy valami...
Tudja, nem kell, hogy hivatalos legyen, vagy...
Felejtse el!
Nos, szívesen elmennék magával randizni
a lerobbant öreg fagylaltos kocsijával,
de nem hiszem, hogy lehetséges.
-Írja alá! -Ja. Nyilván nem.
Mert ahhoz előtte apámmal kell találkoznia.
Semmi problémám ezzel.
Rendben. Akkor csak saját felelősségedre, José!
Bocs mindenért, ami történni fog!
-Várj, mi? -Kérlek, ne szaladj el!
Olyan szép esténk van!
Szép az idő.
A férjem hamarosan megérkezik. Éhes vagy?
Nem. Örülök, hogy... Örülök, hogy mindenkit megismerhetek.
Igen, igazad van. Gyerekek, abbahagyni!
Szóval a pártzcuarói vagy az uruapani Hernándezek közül származol?
La Piedadból jöttem.
-Avokádó vagy lime? -Avokádó.
Jól elvagy?
Avokádó?
Jaj már, kuzin!
Mi köze ennek bármihez?
Mit termesztenek Michoacánban?
Kukoricát.
Lucernát.
A férjem hamarosan megérkezik.
Azért késik, mert ma hosszú műszakja volt.
Jó estét!
-Szia, apa! -Szia, kislányom!
Apa, ő itt José. José, ő az apám.
-Üdv, uram! -Ne!
Ne állj fel! Látom, már kényelmesen ülsz.
Ülj le, biztos fáradt vagy.
Igen.
Gondolom,
még nem beszéltél arról, milyen szándékaid vannak a lányommal.
-Apa! -Édesem!
Nos, mert... Hadd magyarázzam el!
A lányomnak nem szabad randiznia meg hasonlókat csinálnia.
Apa...
-Elmondtad neki? -Persze, bácsikám.
De nézd, ha meg akarod látogatni,
mindig szívesen látunk.
De jelen kell lennem.
Szóval remélem, máskor nem jössz olyan korán, mint ma.
Istenem!
Igen.
Nagyon sajnálom!
Nem akartalak odadobni a spanyol inkvizíciónak.
Ne aggódj, minden rendben ment. Jó móka volt.
Oké. Tudod, legbelül mind nagyon kedvesek.
Igen, persze.
Csak tartanak tőled, azt hiszem.
Tőlem?
Ezért izzadtak annyira?
Miattam?
Azt hittem, a csípős szósz miatt.
Nem, azt hiszem, azért, mert mérnök vagy.
Azt hittem, a kockáktól senki sem tart.
Adela!
Jövök!
Sajnálom, mennem kell.
Semmi baj.
Visszajövök.
Adela, befelé!
-Mennem kell. -Igen.
Igen, tudom. Folyton hívogat.
Igen.
Bocsánat!
Semmi baj. Jól éreztem magam. Jó móka volt.
-Én is jól éreztem magam. -Igen.
-Mennem kell. -Tudom. Igen, menned kell.
Igen.
Uram!
-Uram! -Ne most!
De uram, ez fontos!
-Találtam valamit. -Ne most!
Uram!
Az 542-es szobát ki kéne takarítani.
Amikor az ideje engedi.
CSAK A RÖNTGENLÉZER KUTATÓI LÉPHETNEK BE
BE/KI
Mi a fenét művelsz?
-Hogy jutottál be ide? -Van kulcsom.
Miért van kulcsod a laborhoz?
Nos, uram, az épület minden szobájához van kulcsom.
A recepciós takarítónak néz,
így odaadta a kulcsokat, és...
Másolatokat kéne készítenie, uram.
És ehelyett ezt csináltad. Mi ez az egész?
Nos, csak le akartam tesztelni pár aggályomat, és...
-Pár aggályodat? -Igen, uram.
Lefuttattam pár tesztet, és az összes szám...
A rendszer úgy működik, hogy a berilliumdetektor fényerejét méri,
miután a lézer megvilágítja azt.
De ezeket a detektorokat maga a robbanás melegíti fel.
Tehát érti, magasabb frekvenciát mutat,
ezért rossz a mérés.
Tehát ha nem külön kalibráljuk őket, nem tudhatjuk, hogy...
Hogy az általuk generált jel
oka a lézer vagy a robbanás.
Uram, én...
Ha megengedi, akkor... Felajánlhatunk egy elszigetelő egységet,
hogy elkülönítsük a lézert,
és így pontosabb méréseket végezhetünk a berilliumdetektorokkal.
Vagy legalábbis következetesebb lenne,
mert nem állna kölcsönhatásban a...
Minimalizálnánk a robbanással járó kölcsönhatást.
És maga azt mondja, hogy ezt eddig senki nem vette észre?
Ez nagyon valószínűtlen, uram.
Itt marad mindenki,
és lefuttatjátok ezeket a számokat nekem! Világos?
-Uram, én nem... -Világos, Weissberg?
Igen, uram.
Ellenőrizhetik a számokat, de helyesek.
Szia!
Szia! Szóval nem én vagyok az új fickó.
Mármint új vagyok, de nem takarító.
Hanem mérnök.
Nem mintha takarítónak lenni baj lenne. Szia, Steve!
Kedvelem Steve-et. Jó arc, menő.
-Nagyon menő. -Igen. De ezekre szüksége lehet.
Hé, srácok!
Beszéljétek meg, amit kell, mert a férjem mindjárt megérkezik!
Anya!
-Anyukád nagyon klassz. -Igen.
Kedvel téged, látom.
-Kedveli a kockát? -Igen.
De tudod, te másfajta kocka vagy.
Te nekem...
Nem is tudom, lelkesnek tűnsz.
-Lelkesnek? -Igen.
Igen, azt hiszem, lelkes vagyok.
Szóval van valamilyen álmod?
Valamilyen célod?
Cél?
Igen, apám mindig azt mondja,
hogy összpontosíts valamire, valamilyen célra.
Szakács akarok lenni. Ez a célom.
Saját éttermet akarok.
Tényleg?
Olyan igazit, tudod.
Egy igazi éttermet, comida Michocanával.
Nem csak egy burritózós helyet. Gyere!
Belefektetnék.
Menő.
És neked mi a nagy célod,
álmod vagy ilyesmid?
Felejtsd el, hülyeség!
-Ne, ezt ne csináld! -Mit?
-Ezt nem csinálhatod! -Mit?
Valamit mondani akartál.
És én is elmondtam az enyémet. Kitárulkoztam.
Érted? Gyerünk, tudni akarom, neked mi a célod!
Kérlek!
Űrhajós akarok lenni.
Te jó ég! Komolyan beszéltél.
Oké. Szóval úgy érted, hogy...
-Igen, tudom, hülyeség. -Nem.
Nem.
Csak nem számítottam arra, hogy ezt mondod, ennyi az egész.
Oké?
Egyáltalán nem hülyeség. Sőt, egyenesen csodálatos.
És most nagyon úgy érzem, hogy nincsenek ambícióim.
-Szakács akarok lenni. -Minden álom álom, érted?
Igen.
Ugorj majd be az éttermembe unos tamalesre a Marsról visszafelé!
-Kapsz kedvezményt is. -Rendben.
Hé, kérdezhetek valamit?
Igen.
Mit kell tennie egy kockának, hogy...
egy napra egyedül lehessen veled?
Hát...
A hétszentségit...
FRISS HÁZASOK
Szia! Julio! Julio, ne! Tedd vissza, kérlek!
Ugorj be a furgonba!
-Julio, kérlek, tedd vissza! -Nélküled indulnak el!
José, nem viccelek! Azt a keretet egy darabban akarom!
Ne törjétek el megint!
-Kilövés: öt, négy... -Mit csinálsz?
...három, kettő.
Időben hazaérsz a munkából?
-Miért? -Találkozóm lesz.
Hol?
Egy régi üzletet nézek meg az étteremhez.
-Egy üzletet? -Igen.
Ne, kerüld el!
Igen. Működhet. Szerintem nagyon szép.
Választottál már nevet?
Igen, az anyám nevére gondoltam.
Az szép.
Jaj ne, egy nagy meteor!
Hatalmas! Gigantikus! Épphogy elkerülted.
Elkerülted.
Ne felejts el hazafelé pelenkát venni!
-Rendben. -Mi volt ez?
Mit hallottam az előbb?
-Oké. -Szia!
Meg tudná mondani valaki, mi ez?
Nem, Gutiérrez,
ez nem egy csokireszelékes fánk.
Ez egy tárgy, amit röntgensugarakkal lőnek.
Tudja valaki, mi ez? Valaki? Weissberg?
-Egy négyzet. -Egy négyzet.
Van valamim neked. A Magasan Dúsított Urániumprogram.
Röviden: az USA nukleáris anyagokat vásárol az oroszoktól,
és amerikai erőművekbe viszik.
A legjobb szakembereket küldjük Szibériába felügyelni a dolgot.
Van egy bőröndöd és egy jó kabátod?
Van, igen.
Tudod, egy ilyen munka nagyon jól mutatna
a jelentkezésedben az űrprogramra.
Hé, sajnálom, hogy késtem!
Megígérem, hogy holnap elviszlek a boltba.
Kedves pályázó! Sajnálattal értesítjük...
Mi ez?
Mondj valamit!
El akartam mondani.
Oké. Jó. Mert csak az őszinte válasz érdekel.
Vagy hatszor jelentkeztél az űrprogramba...
Igen.
És egyszer sem gondoltad, hogy talán tudni akarok róla.
Csak gondoltam, egyszer megpróbálom.
Egyszer? José, ez...
Ez itt egy, két, három, négy, öt próbálkozás.
Vagyis ez hat próbálkozás hat év alatt.
Ez csak egy hülye álom.
-Csak egy hülye álom? -Igen, mármint...
Tudod, hogy szerintem mi a hülye álom?
Mi?
Az, hogy megbízhatunk a társunkban. Miért nem beszéltél erről?
Mert sosem lesz belőle semmi.
Ez nem válasz.
Miért nem osztod meg a feleségeddel,
hogy az űrbe akarsz menni?
Mondtam neked.
Nem, említetted egy randi alatt évekkel ezelőtt,
amire azt hittem, viccelsz. Nevettem rajta.
Adela, hatszor utasítottak el.
-És ha nem? -De elutasítottak.
És elmondtam volna.
Oké, szóval elmondtad volna.
Mikor? R-beszélgetést indítottál volna az űrből?
Miért nem vagy rám büszke?
Azt akarod, hogy büszke legyek?
Az étterem nagy dolog számomra.
És téged nem is érdekel.
De elvárod, hogy büszke legyek rád?
Hol van a pelenka?
Tudod, a pelenkákat azért a sör mellé teszik,
mert depressziós apukák
veszik őket az éjszaka közepén.
Hülyeség.
Tökre ráfeszült erre az éttermesdire,
érted, és túl messzire ment.
Csak jelentkezgettem.
Talán csak tudni akar a dolgaidról, haver.
Gyönyörű családod van, aki szeret, és elviselik a hülyeségeidet.
Mit akarsz még, haver?
Célba értél.
Nem azért, mert megváltál egy Impalától.
Már megint az Impalával jössz?
Mi ez az egész az űrrel?
Nem is tudom.
Talán csak nem akarok kétkezi munkát végezni.
Árulj el valamit!
Ki más lenne jobb, mint egy bevándorló?
Valaki, aki tudja,
milyen belemerülni az ismeretlenbe.
Ki lehetne alkalmasabb arra,
hogy el merje hagyni ezt a bolygót, haver?
Légy hálás!
Menj haza!
Adelita! Bocsáss meg, oké?
Mennyire vagy rákattanva erre az... űrmizériára?
Hé, butaság az egész!
José!
Mennyire komoly?
Mindennap és minden órában erre gondolok.
Nem tudok nem erre gondolni.
Nem leszek az a tudatlan,
folyton zsémbes, nyavalygó feleség,
-ne hozz ilyen helyzetbe! -Rendben.
Komolyan veszlek.
Mérnök vagy.
Méghozzá jó. Remek dolgokat csinálsz a Livermore-nak.
És annyira, de annyira büszke vagyok rád!
Szerintem nem hülyeség jelentkezni a NASA-hoz.
Felteszek egy kérdést,
és azt akarom, hogy őszinte választ adj.
Oké.
Mit tudtak azok, akik bekerültek az űrprogramba az elmúlt hat évben,
amit te nem?
Többnyire fehérek,
és olyan dolgokat tudnak, amit én nem.
És hogy kitanuljam azokat a dolgokat, az pénzbe kerül.
Ne törődj ezzel, van megtakarításunk!
Mit tudnak, amit te nem?
A jelöltek utolsó csoportját 12 962 jelentkezőből választották ki.
Vannak közöttük a hadseregtől, vannak professzorok,
tudósok, mérnökök és néhány tanár is.
És aztán vannak pilóták. Rengeteg pilóta.
Méghozzá kiválóak.
Pénz!
Oké, haver, csináljuk!
Ez a fel, ez meg a le.
És tudod, nagy állóképességet igénylő hobbikban sikeresek.
Például a futás, úszás, triatlon, tenisz, súlyemelés.
Némelyikük egyenesen sportoló.
Az egyikük mélytengeri búvár, aki már több mint hétszázszor merült.
Szóval a búvárkodás fontos.
Kedves pályázó!
Sajnálattal értesítjük, hogy...
Beütött az életközépi válság.
Aztán ott a nyelvtudás. Beszélnek kínaiul, franciául, németül.
-De persze, a legfontosabb az, hogy... -Fehérek.
Nem.
Beszélhetnénk az orosz programról?
Nem. Beszélnek oroszul.
Úgy érzem magam, mint egy sodródó léghajó. Julio!
Nem, nem...
Ne nevess rajtam!
Karina!
Kedves pályázó! Sajnálattal értesítjük, hogy...
magasan képzett...
Sajnálattal értesítjük,
hogy ezúttal nem került be a...
MÉRNÖK
Nemzeti Repüléstechnikai és Űrügynökség
Julio! Reggeli!
Hol van a papa?
Oké.
Hol van a papa?
Fordulás jobbra, 3-1-0 irányba. Ereszkedés 1500 méterre.
Évekig tartott, amíg odakerültek, ahova.
És lehet, hogy mindezekben a dolgokban jók,
de nincs garancia semmire.
Még mindig a földön vagyunk, tudja?
Majd felszállunk, ha készen áll.
Szóval lehetek jó, aztán még jobb,
és aztán még annál is jobb.
És még akkor is elutasíthatnak.
Szerintem meg kéne próbálnod.
De mi lesz az étteremmel?
Azért mondod spanyolul, hogy könnyebb legyen?
Bevált?
Nem.
De minden pénzünket el fogjuk költeni.
Úgy nőttünk fel, hogy láttuk, mások hogy hoznak áldozatot.
Most rajtunk a sor.
Jövök, kincsem!
Tudod, hogy Oroszországba kell majd menned, ugye?
Ott hideg van.
HARMADIK HOZZÁVALÓ: KÉSZÍTS ÚTI TERVET
317-es Moszkvába tartó járat, készüljenek az indulásra!
Érkezik a 237-es, a fogadása után folytatjuk a repülési protokollt.
Várjanak az engedélyre a földi irányításból!
A Dúsított Urántranszparencia-program kezdetét vette,
üdvözöljük tehát amerikai önkéntes kollégánkat, José Hernándezt!
Az elkövetkező hat hónap során nálunk marad.
Sajnálom, ott kellett volna lennem.
-Ez szívás. -Tudom.
De tudtuk, hogy szívás lesz.
Csak úgy érzem, hogy...
José, gyorsan történt.
Fájásaim lettek, felhívtam anyát.
Alig értünk be a kórházba.
Nekem kellett volna oda vinnem téged.
A babák akkor születnek, amikor akarnak. Így megy ez.
Igen.
Hogy vannak a srácok?
Jól. Anya vigyáz rájuk.
Biztos kikészítik az apádat.
Igen, remélem is.
Milyen Szibéria?
Mit mondasz?
Csak, hogy szia, hogy vagy.
Várj, ez ő?
Igen.
Odatartanád a kagylót?
Várj!
Szeretnél apával beszélni?
-Hallja, amit mondok? -Igen.
Beszélhetsz.
Szia, Antonio!
Hogy vagy, kishaver?
Vigyázol anyára, canijo?
Vigyáznod kell rá, oké? Kemény fából faragták.
Kemény fából faragták, de épp ezért kell vigyáznunk rá.
Sok áldozatot hoz értünk.
Nagyon szeretem őt.
És téged is szeretlek, oké?
Arra gondoltam, hogy...
Igen?
Szerintem ne postázd el jelentkezésed.
Mr. Sturckow?
-Sturckow. -Sturckow, Mr. Sturckow!
-Igen. -José Hernández vagyok.
José Hernández!
Igen, uram.
Mit keres itt?
Nos, úgy döntöttem, hogy idén személyesen adom be a jelentkezésem.
-Honnan repült ide? -A kaliforniai Stocktonból, uram.
Elküldhette volna postán is.
Igen, elküldhettem volna.
De találkozni akartam önnel, hogy személyesen adjam át.
Rendben, Hernández,
ez a tizenegyedik próbálkozása.
És értékelem a kitartását,
és köszönöm, hogy idefáradt,
de megtakaríthatta volna a repjegy árát...
Uram, mondhatok valamit?
Ez az eddigi legmasszívabb jelentkezésem.
És ez a tizenkettedik próbálkozásom, nem a tizenegyedik.
Oké. Halljuk!
-Hogy mondja? -Mi változott?
Mitől más a jelentkezése?
Az elmúlt tíz év során minden tanulmányi,
szakmai és személyes döntésemet az űrprogram érdekében
-hoztam meg. -Rendben.
Villamosmérnöki mesterdiplomát szereztem.
Több mint 800 órányi tapasztalatom van pilótaként.
Szereztem búvártanúsítványt.
Most futottam le a San Francisco-i maratont.
-Nos... -És beszélek oroszul, uram.
Sőt, önként jelentkeztem, hogy Szibériába utazzak,
az Energiaügyi Minisztérium átláthatósági programjának keretében.
Öt tökéletes gyermek
édesapja vagyok, valamint egy hihetetlen feleség férje,
aki megfenyegetett, hogy elhagy,
ha nem személyesen jövök el ma ide.
Tizenkétszer jelentkeztem, és igen,
majdnem feladtam minden egyes elutasítás után.
De tudja, mit, uram? Mégis itt vagyok ma.
Szóval elutasíthatnak megint, de jövőre is itt fogok állni.
Rendben, Mr. Hernández.
-Köszönöm, uram! -Kellemes utazást!
Ne csaljatok!
Mit tudsz a pillangókról?
Tudtad, hogy csak egyetlen gramm a súlyuk?
-Nem tudtad? -Nem.
A természet egy igazi csoda.
Hozd a tányérokat, mija!
Kérlek! És a szalvétákat is.
Ez a túlélésük kulcsa.
Szóval mind pillangók vagyunk.
Nem vagyunk szöcskék.
Beto! Itt van a lányod is! Vigyázz a szádra!
Szia, Karina!
Jövök! Köszönöm, szép napot!
BOLDOG SZÜLETÉSNAPOT, JULIO
José!
Bekerültem.
Nem igaz!
Bekerültem.
-Hiányozni fogsz! -Dehogynem.
Nem fogadhatom el.
-Akarod, tudom. -Nem lehet.
Fogadd csak el, ajándék!
-Csak fogadd el! -Nem lehet, nem, ember.
Nem. Rendben. Tessék!
Nem lehet.
-Csak fogadd el! -Nem fogadhatom el.
-Haver, csak fogadd el! -Nem. Nem lehet.
-Rendben. Hé! -Nem lehet, állj le!
Rendben, használd egészséggel!
Hé, kuzin!
Biztos vagy benne, tesó?
Persze.
Menj! Később találkozunk.
DELGADO KÖLTÖZTETÉS ÉS RAKTÁR
NASA JOHNSON ŰRKÖZPONT
Oké.
Tudniuk kell, hogy a program
különösen megterhelő lesz a családjuknak.
Az áldozatok, amelyeket önért kell hozniuk,
felülmúlják a legvadabb elképzeléseiket is.
Emellett fontos megérteniük, hogy nincs garancia arra,
hogy önöket választják ki egy űrutazáshoz.
Erre továbbra is kevés az esély.
A legtöbb jelölt a képzést sem tudja végigcsinálni.
Jattot kapunk, prima?
Igen.
De ugyanakkor fontos emlékezniük arra,
hogy több tízezer jelentkező közül választották ki önöket.
Ha azt akartuk, hogy itt legyenek,
az azt jelenti, hogy azon maroknyi magasan képzett
ember közé tartoznak ezen a bolygón,
akikről úgy gondoljuk, hogy képesek egy rakétát az űrbe juttatni.
Egy hosszú út első napja a mai.
Ez az út gyökeresen változtatja meg önöket.
Ráadásul örökre.
De mindez nem lesz könnyű.
A saját határaikat kell feszegetniük,
és bár csapatként fognak dolgozni, de szenvedni egyedül fognak.
Maguk mellett pedig az új fivéreiket és nővéreiket látják.
Üdvözöljük önöket!
KC, van valami mondandód?
Üdv, srácok! Kalpana Chawla vagyok, de sokan csak KC-nek hívnak itt.
Már egy ideje itt vagyok.
Egyszer már jártam az űrben,
és én felügyelem majd a kiképzéseteket.
A kiképzés az izommemória kiépítéséről szól.
A testeteket az űrhöz hasonló
körülmények között fogjuk tesztelni.
Amint a motorok leállnak,
és eléritek a súlytalanság állapotát, össze fogtok zavarodni.
Úgy érzitek majd, mintha zuhannátok.
Teljes csend lesz.
A testről és az elméről szól mindez.
Veszélyes dolgot próbálunk elérni itt.
A vészhelyzet során elengedhetetlen a tiszta elme.
A biztonsági búvárok segítenek, ha szükség van rá.
Ne küzdjön a ruha ellen, Hernández!
Húzzátok ki!
Hadd segítsünk, uram! Erre!
-Csak nyugalom, Hernández! -Fogom. Jól van?
Jól vagy?
Ez szörnyen hangzik.
Igen. Szörnyű volt.
Figyelj, Julitónak szüksége van a segítségedre a házijában.
Oké.
Csak szólok, hogy tudd.
Oké.
És kicsim, sajnálom, de azt hiszem, megint későn érek haza. Tudod, a kiképzés.
Oké.
Kijött ma a vízszerelő?
Apa?
Szia, mijo! Már aludnod kéne.
Megmutathatom a Földemet?
A Földedet?
Amit házi feladatként csináltam.
Nem működik?
Nem.
Egy 13 wattos égőt használtam, és hátulról huzaloztam be.
Anya segített.
Nagyon jó szakács, de villanyszerelőnek nem túl jó.
Legalább megpróbálta.
Gyönyörű.
Látod? Itt vagyunk.
Így van. Ott vagyunk.
Jól van, most pedig aludj!
Sajnálom, hogy nem voltam itt segíteni.
Semmi baj.
Apa...
Igen?
Miért akarsz ennyire az űrbe menni?
Nem tudom. Most pedig alvás!
Minden rendben?
Nézd, tudom, hogy ez mindenkinek nehéz.
Kidolgozom a belem, mindenem fáj, nem tudok aludni.
Tudom, hogy meg tudom oldani. Csak a legjobbamat kell nyújtanom.
Én, én, én...
Hallod egyáltalán magad?
-Mindig minden... -Mi? Rólam szól?
Nézd...
alig látunk téged.
Sajnálom!
Halló? Várj, hogy mi?
Épp egy késői műszakból jött haza.
Baleset volt.
Rosszkor volt rossz helyen.
Nem baleset volt. Lövöldözés.
Túl sok baleset történik errefelé.
Mikor mész az űrbe?
Mindig azt mondta nekem, hogy biztos benne, hogy kijutsz.
Tudta, hogy sajnálod, amiért nem járt iskolába,
vagy csinált puccos dolgokat, mint te.
Ez nem igaz.
Semmi baj. Ne érezd rosszul magad!
De meg kell tisztelned az emlékét azzal, hogy kijutsz az űrbe.
Ez olyasmi, amit Beto mondana.
Nagyon szerettem az apádat.
Mit csináljunk veled, Hernández?
-Akarod azt a kék egyenruhát, vagy sem? -Igen, uram.
Tudod, hol vagyunk?
Ötvenöt kilométerre északra Houstontól, 7000 méter magasságban.
Útban a 2.0 felé, de most épp a felfelé van lefelé, és a lefelé felfelé.
Jó. Most mutasd meg, hogy kell landolni ezzel az izével!
Igen, uram! Richmond szabad, vektorokkal Houstonig.
A kifutó felé tartunk, süllyedés 1800 méterrel,
közeledünk az 120,9 felé. Köszönöm.
Húzd ki a mikrofont, Hernández! Még mindig aktív.
Húzd ki, Hernández!
-Beszorult, uram! -Hogy érted?
Lehetetlen! Kapcsold ki, lefoglalod a tornyot!
Próbálom, uram.
NASA 959, szálljon ki a vonalból!
-Nem tudok, beszorult a gomb! -Kapcsold ki!
Próbálom, uram!
NASA 959, forgalom jobbról!
Jobbra, 3 óránál!
Forgalom, most!
Hé, uram! Nagyon saj... Többé nem fordul elő, uram.
Az biztos.
Már nem a repülőiskolában vagyunk, Hernández.
Alaposan lemaradtál a többiektől.
Húzz bele, vagy állj félre!
Hogy megy?
Hazudnék, ha azt mondanám, hogy tudom.
Az jó, hogy elismerted a hibád.
Ezt értékelik a NASA-nál.
Megérte?
Tudod, ez az... egész.
Ó, igen.
Igen?
Minden olyan gyönyörű odafentről.
Mintha az egész hely szent lenne.
Az atmoszféra olyan, mintha különböző színű szalagok ölelnék körül a Földet.
És olyan törékenynek tűnik.
Egy kicsi bolygó, ahol annyi minden történik.
Azt hisszük, hogy mindent az irányításunk alatt tartunk.
Az életünket, az álmainkat.
Kifáradunk, áldozatokat hozunk,
azt hisszük, hogy csak eléggé kell akarni.
De az élet rejtélyes, tudod?
De a helyzet valójában az,
hogy amikor elindul a kilövés, csak egymásra számíthatunk.
Ez számít.
Amit ma tanultál, számít.
Vissza fogok menni.
Én leszek az STS-107-es misszió küldetésspecialistája.
-Gratulálok! -Kösz.
Tudod, milyen fontos az,
hogy egy hozzánk hasonló feljuthat a rakétára?
Nekem is annyira kemény volt.
A kitartás egy szupererő.
Leengedünk titeket fejjel lefelé a vízbe oxigén nélkül.
Ne veszítsétek el az irányérzéketeket, és dolgozzatok össze!
NEGYEDIK HOZZÁVALÓ: HA NEM TUDOD, TANULD MEG
Helo Dunker merül!
Képzeljétek el, hogy a házatokban jártok, de minden fejjel lefelé van.
Maradjatok becsatolva, amíg le nem értek!
A mentőbúvárok csak elővigyázatosságból vannak ott.
A cél, hogy mindannyian biztonságosan kijussatok a segítségük nélkül.
A képzés csak úgy minősül sikeresnek, ha csapatként jöttök felszínre.
Ne, várjunk!
Aki a búvárok segítségére szorul, ki lesz zárva.
Hozzunk fel őket! Húzzátok ki őket!
Uram?
Még nem.
Gyerünk!
Rendben. Mindenki jól van?
Jövő héten újra megpróbáljuk.
Bekötött szemmel.
Szép munka.
KIADÓ ÜZLETHELYISÉG
Nagyon jó.
TIERRA LUNA AUTENTIKUS MEXIKÓ ÉTTEREM
Tessék!
David Brown, a küldetés szakértője, Kalpana Chawla...
José, te mikor leszel ott?
Amint végzek a hagymaszeleteléssel.
A HAJÓ ÚTVONALA
Mach 25 sebességgel fog haladni.
Ez a hangsebesség huszonötszöröse.
-Nem látok semmit, apa. -Gyere ide!
Csak figyeld tovább! Látni fogod!
A Columbia űrhajóval már 12 perce
-nincs kommunikáció. -Oké.
Hétfős személyzet a fedélzeten.
Columbia Houstonnak, UHF-ellenőrzés.
Egy pillanat, hallgassuk James Hartsfieldet!
A repülésirányítók készenlétben,
ha visszatérne a kommunikáció.
Kissé aggasztó híreket kaptunk a Columbia űrhajóról.
Még nem hallottunk a legénység felől. Épp ebben a pillanatban...
LeRoy Cain repülési igazgató utasítja az irányítókat,
hogy kezdjék meg a vészhelyzeti eljárást.
És a képen látjuk, ahogy a texasi Dallas felett elhalad,
és belép a Föld légterébe az űrhajó...
Mennem kell.
De látni akarom a leszállást.
Nem lesz... Nem lesz leszállás.
Tessék. Ne kapcsold vissza a tévét!
A tisztviselők megerősítették, amit mi is láttunk.
Úgy tűnik, hogy az űrhajó, idézem, “eltűnt”.
Ez Michael Barne.
Az űrhajó Közép-Texas felett 60 000 méterrel szakadt szét.
Úgy gondoljuk, hogy a roncsok
nagy területen szóródnak szét,
és figyelmeztetjük azokat, akik hallgatnak minket...
Alapos vizsgálatot követően
megállapítottuk, hogy az STS-107 kilövése során
a hővédelmi szigetelés egy darabja letört a küldő tartályról,
és szétroncsolta a hajó bal szárnyát.
Amikor a Columbia visszatért a légkörbe,
a sérülés miatt forró gázok hatoltak be a hőpajzsba,
és szétroncsolták a belső szárnyszerkezetet.
Emiatt az űrhajó instabillá vált,
és szétszakadt.
Nem meglepő, hogy az eredmények miatt Washington további vizsgálatot tart.
Ha az űrrepülés nem biztonságos, akkor nem szabad csinálni.
Szerinted mindez azt jelenti, hogy ki kéne lépnem?
Kalpana azt mondta, hogy az élet rejtélyes.
Akkor nem értettem, mire céloz.
De most...
Jó éjt!
-Jó éjt! -Jó éjt, mija!
ÖTÖDIK HOZZÁVALÓ
AMIKOR AZT HISZED, RÉVBE ÉRTÉL, AKKOR KELL MÉG KEMÉNYEBBEN DOLGOZNOD
Houston, ISS a láthatáron!
Vettem. Tisztán látjuk.
Dokkolási protokollok megkezdése.
Megerősítés...
José, túl gyorsan jössz!
Lassíts, vagy szakítsd meg a dokkolást!
Negatív, Houston. Arra semmi szükség.
Beavatkozásra felkészülni. Folytassa...
José, a sebességed!
Megoldom, Houston. Nyugalom, megoldom!
Houston, biztonsággal dokkoltunk. Köszönöm a türelmet.
Szép munka, Hernández.
Köszönöm, uram.
Ide hallgass, a válogatást végzők
beszélni akarnak veled!
Miért?
-Hernández! -Igen, uram!
Gyere!
Mr. Hernández, nem hiszem, hogy volt szerencsénk találkozni.
Anderson repülési programigazgató vagyok.
Azért van itt ma, mert minden előzetes várakozásunk ellenére
a NASA engedélyt kapott egy újabb űrhajó
elindítására, és szeretnénk lépni, mielőtt Washington meggondolja magát.
Úgy tudjuk, a Columbia személyzetének tagjai a barátai voltak.
Ezért tudnunk kell, hogy készen áll-e a feladatra.
Hernández, hangosan ki kell mondania!
Sajnálom...
Maga lesz az út kettes számú küldetésspecialistája.
Elöl fog ülni, köztem és a pilóta között.
Ez megfelelne?
Majdnem harminc évet vártam erre, szóval...
Nekem jutott a megtiszteltetés, hogy bemutathatom
a Discovery űrhajó legénységét.
-Hé, Chava, mozgasd meg az antennát! -Igen, apa.
Egyszerre csak egy kérdést!
-Mr. Hernández! -Igen?
Igaz, hogy farmmunkás bevándorlóként nőtt fel Kaliforniában?
Igen. A szüleim egy jobb élet reményében érkeztek az országba.
És az önök tányérjára kerülő ételt szedtük.
Gondolod, hogy megengedik, hogy vigyen enchiladát az űrbe?
Csak vicc volt.
Az unokatestvérem, Beto...
Nyugodjék békében!
Egyszer azt mondta nekem:
“Ki más lenne alkalmasabb a bolygó elhagyására
és az ismeretlenbe merülésre, mint egy bevándorló farmmunkás?”
Most viccelsz velem? Ez egy vicc?
Mit gondolsz?
Csináljuk?
Lefújhatom. Mondtam nekik, hogy először megkérdezem a feleségem.
Micsoda? Istenem!
Mit gondolsz?
Mondtam nekik, hogy először megkérdezem a feleségem, oké?
Mi a baj?
Tudod, a mosogatógép még nem jött meg.
Olyan büszke vagyok rád!
Szerintem a gyűrűdnek velem kéne lennie.
Az enyémmel kell lennie.
Szerintem együtt kellene lenniük.
Ha elveszíted ezt a gyűrűt, megöllek.
Ne mosolyogj!
Ne nevess! Komolyan mondom, puszta kézzel fojtalak meg.
Nem, elhiszem. Elhiszem.
Oké.
Tudjátok, a pompás királylepke útja
olyan hosszú, hogy több generációig tart, amíg ideérnek?
Tudjátok, honnan tudom ezt?
-Nem sírsz, apa, ugye? -Nem.
Csak egy kis piszok került a szemembe.
Olyan jóképű vagy!
-Gyönyörű vagy. -Köszönöm.
Hogy érzed magad?
Jól vagyok.
-Igen? -Igen.
A szüleid meglepetést hoztak neked.
-Tényleg? -Tényleg.
Hát, üdv, fiatalember!
Nem tudom, mit mondjak.
“Örülök, hogy látom, Miss Young!”
Már több mint 30 éve vártam erre a pillanatra,
ezt bizonyítani is tudom.
Köszönöm.
Megváltoztatta az életem.
Itt látjuk Rick Struckow parancsnokot, három űrrepülés veteránját.
Kevin Ford pilóta, akinek ez élete első űrrepülése,
feltartja a hüvelykujját. Majd itt van Nicole Stott, a küldetés specialistája,
valamint José Hernández, a küldetés kettes számú specialistája,
aki életében először repül az űrbe.
Emellett ő lesz a pilótafülke fedélzeti mérnöke,
aki segíti a parancsnokot és pilótát.
A legénység eligazítást kapott az időjárási viszonyokról az űrközpontban,
valamint az összes nemzetközi vészhelyzeti landolási helyről.
Az időjárás meghatározó tényező lesz ma este.
Szemmel tartjuk a területen a viharképződést.
Itt az űrsikló indítási irányítása. A második fázisú villámriasztás
megszűnésével az űrhajó, a külső tartály
és a kilövőállomás felületének
utolsó átvizsgálását végzik a szakemberek.
Miss Young, kér egy tequilát?
Nem. Köszönöm.
Az Űrrepülési Meteorológiai csoport időjárás-előrejelzése nem engedélyezi
a visszatérést a kilövőhelyre...
Csak betartják a protokollt, ennyi.
-Tudom, de... -De mi?
Tudom.
Nos...
Mit csinálsz most?
Salma Hayek képét nézem.
Micsoda?
Dehogy.
A srácok becsúsztatták az ajtó alatt, alá is hamisították az aláírását.
És azt írták még oda, hogy
“Köszönöm, hogy az űrbe mész, hősöm!”
Aztán az áll alatta, hogy:
“utóirat: ha Adelával bedőlnek a dolgok, hívj fel!”
Szerinted tényleg találkozna egy űrhajóssal?
Nagyon szerencsés lenne.
Most pedig idehallgass!
Felrepülsz,
és szépen biztonságban visszatérsz Salmához.
Kérlek!
Igen, asszonyom.
Oké.
Hé, Adelita!
-Megtennél egy szívességet? -Bármit, szívem.
Megmondanád apámnak, hogy sajnálom, hogy elveszítette a michoacáni házat?
Ez a te jövőd.
Szerettek, esélyt kaptál.
Az emberek hittek benned.
Hé, apa...
Miért vágysz ennyire az űrbe?
Mijük van nekik, ami neked nincs?
Mr. Hernández, készen állunk!
Itt a kilövési irányítás.
Két óra ötvenhét perc és harminc másodperc a kilövésig.
És itt jönnek a folyosón.
Integetnek a kamerának, széles mosollyal az arcukon.
Ma minden igaz, nagy nap lesz a mai.
Körülbelül 25 perc az út a műveleti és indulásra felkészítő épülettől
a 39-A-s kilövőállomásig.
Itt a kilövési irányítás.
A Discovery űrhajó parancsnoka, Rick Struckow, pilótája, Kevin Ford,
és a kettes számú specialista és repülési mérnök, José Hernández
épp most kapnak információt az időjárásról
a houstoni kilövési központból.
Optimisták vagyunk, hogy az időjárás,
amely jelenleg a kilövőállomás területét
és a Kennedy Űrközponton érinti,
nem lesz hatással a legénység ma esti ütemtervére.
Mi a baj?
Oké. Sok szerencsét és sok sikert!
Köszönöm, Walter.
Az indítórakéták kapacitását visszaveszem 70%-ra.
A fő gyújtásrendszer leállítva.
Külső tartály záróajtajai zárva vannak.
Segédhajtóművek leállítva.
CAPCOM, gyorsításra felkészülni!
Indítórakéták leválasztása.
Huszonhét másodperc a kilövésig.
A Discovery fedélzeti számítógépei az űrsikló minden
kritikus funkcióját felügyelik.
-Tizennyolc másodperc a kilövésig. -Tizenöt.
Főhajtómű elindítása engedélyezve.
Főhajtómű beindítva.
Öt, négy, három, kettő, egy, nulla.
Hordozórakéta begyújtva,
és a Discovery űrhajó elhagyja a kilövőállomást.
És az űrsikló elhagyta a tornyot.
José az STS 128-as küldetéssel
13 napot töltött a Nemzetközi Űrállomáson.
Tacót evett, és José Alfredo Jiménez “El Hijo del Pueblo” dalát hallgatta.
José az első migráns farmmunkás, aki eljutott az űrbe.
Houston, a kerekek leálltak.
Vettük, a kerekek leálltak. Üdv itthon, Discovery!
Gratulálunk a rendkívül sikeres küldetéshez,
amely új szintre emelte a kutatást a Nemzetközi Űrállomáson.
Ma a saját földjükön szüreteli a szőlőt édesapjával.
Saját borászatuk van, Tierra Luna Pincészet néven.
Adela és José házat építenek, ahol nyugdíjas éveiket tervezik tölteni.
SZIA ANYA
Fényévnyi távolban
A feliratot fordította: Richard
Kreatív supervisor Vig Mihály